**DIRECŢIA PATRIMONIU**

**DIRECTIA ADMINISTRATIE PUBLICA JURIDIC**

**Nr.36760/07.04.2023**

**R A P O R T**

privind aprobarea extinderii spațiului locativ cu destinația de locuință, situat în imobilul din municipiul Bistrița, str. Dornei, nr.9, utilizat în baza unui contract de locațiune, încheiat în favoarea familiei Magdea

Locuința situată în imobilul din municipiul Bistrița, str. Dornei nr.9, este compus dintr-o cameră plus dependințe și este închiriată familiei Magdea, compusă din 3 membrii, soț, soție și o fiică adultă încadrată în grad de handicap grav.

În imobil există mai multe locuințe care au fost vândute în baza Legii nr. 112/1995, cu excepția unei locuințe compusă dintr-o camera, hol și magazine zidită, în suprafață de 32,16 mp, care a rămas liberă ca urmare a decesului fostului chiriaș și se află în prelungirea locuinței familiei Magdea, având un perete comun.

În cadrul audienței acordată de către Primarul municipiului Bistrița, precum și prin cererea nr. 21434/06.03.2023, chiriașa a solicitat extinderea spațiului locativ cu destinație de locuință, pe care îl deține conform contractului de locațiune nr. 853/FV/01.10.2019, cu locuința mai sus menționată, care este liberă, motivat de faptul că nu deține suficient spațiu pentru a asigura condiții optime de locuit pentru fiica bolnavă.

Conform art 20, alin.(2), lit. ”a”, din Legea nr. 448/2006, privind protecția și promovarea drepturilor persoanelor cu handicap;

“(2) Persoanele cu handicap grav beneficiază de următoarele drepturi:

a) acordarea unei camere de locuit, suplimentar față de normele minimale de locuit prevăzute de lege, pe baza contractelor de închiriere pentru locuințele care aparțin domeniului public sau privat al statului ori al unităților administrativ-teritoriale ale acestuia.”

Locuința rămasă liberă nu indeplinește exigențele minimale prevăzute de anexa nr.1 la Legea nr. 114/1996, fiind formată dintr-o cameră, un hol și o magazie zidită, fără baie sau bucătărie, motiv pentru care nu mai poate fi închiriată, în componența actuală, altei familii.

Având în vedere motivele expuse mai sus, considerăm că sunt îndeplinite condițiile legale pentru ca proiectul de hotărâre privind aprobarea extinderii spațiului locativ cu destinația de locuință, situat în imobilul din municipiul Bistrița, str. Dornei, nr.9, utilizat în baza unui contract de locațiune, încheiat în favoarea familiei Magdea, în forma prezentată de inițiator, să fie supus analizei și dezbaterii Consiliului local al municipiului Bistrița.

**DIRECTOR EXECUTIV DIRECTOR EXECUTIV**

**VASILE MARINA DUMITRU MATEI CINCEA**

MV/CS/2ex